Shavkat Mirziyoyev 2022-yilda barcha OTMlarda quyosh panellarini o‘rnatishni topshirdi

Shavkat Mirziyoyev raisligida qayta tiklanuvchi energiyadan foydalanishni kengaytirish bo‘yicha ustuvor vazifalarga bag‘ishlangan yig‘ilish bo‘lib o‘tayotgani to‘g‘risida xabar berilgandi. Yig‘ilishda davlat rahbari 2022-yilda barcha OTMlarda quyosh panellarini o‘rnatish bo‘yicha topshiriq berdi, deb xabar beradi prezident matbuot kotibi.

Ma’lum qilinishicha, Mendeleyev nomidagi kimyo-texnologiya universitetida 100 kilovatt quvvatli quyosh elektr uskunasi o‘rnatilib, yiliga 200 ming kilovatt soat elektr energiyasi ishlab chiqarilmoqda, 36 ta suv isitish qurilmasini o‘rnatish hisobiga yiliga 4,2 million kilovatt soat yoki qariyb 2 milliard so‘mlik elektr energiyasi tejalmoqda.
Oliy ta’lim vazirligiga ushbu tajribani barcha oliygohlarda 2022-yilning o‘zida joriy qilish topshirilgan.
Prezident vazirlik va idora, hokimlik, mahalla binolarini ham muqobil energiyaga o‘tkazish vaqti kelganini ta’kidlagan. Vazirlik va idoralarda elektr va issiqlik energiyasi xarajatlarini kamida 25 foizga qisqartirish bo‘yicha dastur ishlab chiqish topshirilgan.
Moliya vazirligi:
Avvalroq yig‘ilishda prezident muqobil energiya uskunasini o‘rnatgan aholi va tadbirkorlarni qo‘llab-quvvatlash bo‘yicha mutlaqo yangi tizim joriy etilishini ta’kidlagandi. Bunda aholi va tadbirkorlarga o‘rnatilgan quyosh va shamol elektr uskunalari uchun quvvatiga qarab 15 million so‘mgacha, suv isitish qurilmasi uchun esa 2 million so‘mgacha kompensatsiya to‘lanadi, yoki uskuna qiymatini 3 yil ichida foizsiz bo‘lib-bo‘lib to‘lash imkoniyati yaratiladi.
 Shavkat Mirziyoyev elektr energiyani tejash bo‘yicha hokim va vazirlarni tanqid qildi